
Répáshuta Község Önkormányzata

3559 Répáshuta, Kossuth út 2.

38-15/2012.




     JEGYZŐKÖNYV 

Készült Répáshuta Község Önkormányzata Képviselő-testületének 2012. november 14. napján 17.00 órakor kezdődő üléséről.

Jelen vannak:
Mátrai Károly polgármester


Erdős Tamás önkormányzati képviselő


Kátai Imre


„


Petőfi Valéria

„


Dr. Hegyközi Béla körjegyző

Igazoltan távol: Telekes Gábor alpolgármester

A polgármester köszönti a képviselő-testületet. Megállapítja, hogy az ülés határozatképes, azt megnyitja.

Ismerteti a napirendet:

1./ A 2013. évi belső ellenőrzési terv elfogadása
     Előadó: Mátrai Károly polgármester

2./ Esélyegyenlőségi terv elfogadása

     Előadó: Mátrai Károly polgármester

3./ Aktuális kérdések megvitatása

     Előadó: Mátrai Károly polgármester


       Dr. Hegyközi Béla körjegyző
A napirendi pontokkal valamennyi képviselő egyetért.

1. Napirendi pont: A 2013. évi belső ellenőrzési terv elfogadása
Előadó: Mátrai Károly polgármester

A körjegyző előadja, hogy A költségvetési szervek belső kontrollrendszeréről és belső ellenőrzéséről szóló 370/2011.(XII.31.) Korm. rendelet (továbbiakban Bkr.) 31. §-a alapján – összhangban a stratégiai ellenőrzési tervvel – éves ellenőrzési tervet kell összeállítani, amelyet a Képviselő-testületnek jóvá kell hagynia. Az éves ellenőrzési terv tartalmazza 

· az ellenőrzési tervet megalapozó elemzések és a kockázatelemzés eredményének összefoglaló bemutatását (csatolt kockázatelemzési táblázatok költségvetési intézményenként), 

· a tervezett ellenőrzések tárgyát 

· az ellenőrzések célját 

· az ellenőrizendő időszakot 

· a rendelkezésre álló és a szükséges ellenőrzési kapacitás meghatározását 

· az ellenőrzések típusát 

· az ellenőrzések tervezett ütemezését 

· az ellenőrzött szerv, illetve szervezeti egységek megnevezését 

· a tanácsadó tevékenységre tervezett kapacitást 

· a soron kívüli ellenőrzésekre tervezett kapacitást 

· a képzésekre tervezett kapacitást 

· az egyéb tevékenységeket. 

Az önkormányzat és intézményei belső ellenőrzését az 1/2005. (VI.8.) Társulási Tanácsi határozat értelmében a társult önkormányzatok részére Miskolc Kistérség Többcélú Társulása Munkaszervezetének belső ellenőrzési egysége látja el. A Munkaszervezet 2013. évi belső ellenőrzési terve alapján a társult önkormányzatok (39 település)  részére rendelkezésre álló revizori kapacitás 656 nap, melynek 20 %-a (131 nap) tartalék napok címén a soron kívüli ellenőrzésekre tervezett kapacitás, 120 nap tanácsadó tevékenységre tervezett kapacitás. A képzésekre tervezett kapacitást és egyéb tevékenységeket a Munkaszervezet belső ellenőrzési terve rögzíti, azok az önkormányzat ellenőrzési tervében nem szerepelnek.
Fentiek alapján az önkormányzat 2013. évi belső ellenőrzési tervét - a megküldött visszajelző lapok és egyeztetések alapján - az alábbiak szerint javasolja elfogadni.

Észrevétel nem hangzott el.

Ezt követően a képviselő-testület 4 egyhangú igen szavazattal a következő határozatot hozta:

Répáshuta Község Képviselő-testületének

35/2012.(XI.14.) Önkormányzati Határozata
Tárgy: A 2013. évi belső ellenőrzési terv elfogadása

Répáshuta Község Önkormányzat Képviselő-testülete a 2013. évre vonatkozó belső ellenőrzési tervét az alábbiak szerint fogadja el:

	Ellenőrzött szerv,szervezeti egység 
	ellenőrzés tárgya, célja, 
ellenőrizendő időszak
	ellenőrzés típusa
	ellenőrzés tervezett ütemezése 
	szükséges ellenőrzési kapacitás

	Répáshuta Község Önkormányzat
	Feladatalapú finanszírozáshoz kapcsolódó normatíva igénylés ellenőrzése
Feladatmutatók számításának megalapozottsága 
	Teljesítmény
	2013. év I. negyedév
	5 nap

	Bükkszentkereszt-Répáshuta Községek Közös Hivatal
	A Közös Hivatal pénzügyi elszámolásainak, valamint az ezek alapjául szolgáló számviteli nyilvántartások ellenőrzése (2012-2013.I.félév)
	Pénzügyi
	2013. év III. negyedév
	5 nap


Határidő: folyamatos
Felelős: körjegyző, polgármester

2. Napirendi pont: Esélyegyenlőségi terv elfogadása
Előadó: Mátrai Károly polgármester

A polgármester előadja, hogy az esélyegyenlőségi törvény értelmében a helyi önkormányzatnak, valamint a többcélú kistérségi társulásnak öt évre szóló helyi esélyegyenlőségi programmal kell rendelkeznie. A program megléte feltétele annak, hogy a helyi önkormányzat, valamint a többcélú kistérségi társulás bármely hazai vagy uniós támogatásban részesülhessen.
Ismerteti az esélyegyenlőségi programot.
Észrevétel nem hangzott el.

Ezt követően a képviselő-testület 4 egyhangú igen szavazattal a következő határozatot hozta:

Répáshuta Község Képviselő-testületének

36/2012.(XI.14.) Önkormányzati Határozata

Tárgy: Az esélyegyenlőségi program elfogadása

Répáshuta Község Önkormányzat Képviselő-testülete az esélyegyenlőségi programját az ismertetett tartalommal elfogadja.

(az esélyegyenlőségi programot a határozat melléklete tartalmazza)

Határidő: folyamatos

Felelős: polgármester

3. Napirendi pont: Aktuális kérdések megvitatása

Előadó: Mátrai Károly polgármester

  Dr. Hegyközi Béla körjegyző

- A polgármester előadja, hogy a Miskolc Kistérség Többcélú Társulása az év végével megszűnik, de feladatát 2013. június 30. napjáig ellátja.

Jogutódjaként egy új társulás jön létre, az önkormányzatnak 2012. november 15. napjáig nyilatkozniuk kell, hogy mely feladataikat akarják továbbra is a jogutód társulással ellátni.

Két verzió lett kidolgozva a Miskolc Környéki Önkormányzatok Társulása (MIKÖT) alapítására, működésére.

Ismerteti a két verziót.

(jegyzőkönyv 1. számú melléklete)

Javasolja, hogy ezeket a feladatokat továbbra is a társulásban lássa el az önkormányzat.

Észrevétel nem hangzott el.

Ezt követően a képviselő-testület 4 egyhangú igen szavazattal a következő határozatot hozta:

Répáshuta Község Képviselő-testületének

37/2012.(XI.14.) Önkormányzati Határozata
Tárgy: Szándéknyilatkozat társulás alapításáról

Répáshuta Község Önkormányzat Képviselő-testülete kifejezi azon szándékát, hogy továbbra is tagja kíván maradni a Miskolc Kistérség Többcélú Társulása jogutódjaként létrejövő társulásnak, és az önkormányzati feladatok közül a
· START közfoglalkoztatási program,

· belső ellenőrzés,

· szociális alapellátás:

· házi segítségnyújtás, 

· családsegítés,

· gyermekjóléti szolgálat.

feladatokat kívánja a társulás keretében ellátni, abban az esetben, ha a 2013. évi központi költségvetésről szóló törvény szerint annak feladatfinanszírozási fedezete központi forrásból biztosított lesz. 

Határidő: folyamatos

Felelős: Mátrai Károly polgármester

Dr. Hegyközi Béla körjegyző

- Ezt követően a polgármester előadja, hogy a szociális rendeletben a méltányosságból adható közgyógyellátásnál feltételként az egy főre jutó jövedelem alacsonyan van megállapítva, javasolja ennek megváltoztatását.

Jelenleg:

- az egy főre jutó jövedelem:

   öregségi nyugdíjminimum 170 %-a (családban):

48450.-Ft

   öregségi nyugdíjminimum 220 %-a (egyedülélő):

62700.-Ft

- gyógyszerköltség:

   öregségi nyugdíjminimum 25 %-a:



7125.-Ft

Javasolja az alábbiak szerinti módosítást:

- az egy főre jutó jövedelem:

  öregségi nyugdíjminimum 200 %-a (családban):

57000.-Ft

  öregségi nyugdíjminimum 250 %-a (egyedülélő):

71250.-Ft

- gyógyszerköltség (nem változik):

  öregségi nyugdíjminimum 25 %-a:



7125.-Ft

A Borsod-Abaúj-Zemplén Megyei Kormányhivatal Egészségbiztosítási Pénztár Szakigazgatási Szerve részére a méltányosságból kiállított közgyógyigazolványok után az éves gyógyszerköltség 30 %-át kell az önkormányzatnak átutalni. Ez egy kb. 8000.-Ft-os gyógyszerköltség esetén: 8000.-Ft x 12 = 96000.-Ft x 30 % = 28800.-Ft.
Észrevétel nem hangzott el.

Ezt követően a képviselő-testület 4 egyhangú igen szavazattal a következő rendeletet alkotja:

Répáshuta Község Képviselő-testületének

9/2012.(XI.14.) rendelete

A szociális igazgatásról és szociális ellátásokról szóló

7/2003.(VIII.18.) rendelete módosításáról
1.§.
A Rendelet 54.§.(3) bekezdése helyébe a következő rendelkezés lép:

(1) Közgyógyellátásra jogosult méltányosságból az, aki szociálisan rászorult és gyógyszerköltsége olyan magas, hogy azt létfenntartása veszélyeztetése nélkül nem képes viselni. Szociálisan rászorult, akinek esetében a havi rendszeres gyógyító ellátásnak az egészségbiztosítási szerv által elismert térítési díja az öregségi nyugdíj mindenkori legkisebb összegének a 25 %-át eléri, vagy meghaladja, és családjában az egy főre jutó jövedelem nem haladja meg a mindenkori öregségi nyugdíj legkisebb összegének 200 %-át, egyedülélő esetében 250 %-át.

2.§.

Ez a rendelet a kihirdetést követő napon lép hatályba.

Kihirdetve: 2012. november 14-én.

Répáshuta, 2012. november 14.


Mátrai Károly sk.
Dr. Hegyközi Béla sk.

polgármester
körjegyző
- A körjegyző előadja, hogy elkészült az általános iskola hatályos jogszabályoknak megfelelő házirendje.

A házirendet a nevelő-testület fogadja el és a fenntartó hagyja jóvá.

Ismerteti az iskola házirendjét.

Észrevétel nem hangzott el.

Ezt követően a képviselő-testület 4 egyhangú igen szavazattal a következő határozatot hozta:

Répáshuta Község Képviselő-testületének

38/2012.(XI.14.) Önkormányzati Határozata

Tárgy: Általános iskola házirendjének jóváhagyása

Répáshuta Község Önkormányzat Képviselő-testülete a Bükki Szlovák Nemzetiségi Általános Iskola házirendjét az ismertetett tartalommal jóváhagyja.

(a házirendet a határozat melléklete tartalmazza)

Határidő: azonnal

Felelős: polgármester

- A polgármester előadja, hogy van egy pályázati lehetőség alapítványok számára. Pályázni lehet a buszmegálló, az emlékmű és a tájház felújítására.

A pályázat 100 %-os támogatottságú.

Az iskolai alapítvány pályázhat, de megállapodást kell kötnie az önkormányzattal és a szlovák nemzetiségi önkormányzattal.

Módosítani kell a rendezési tervet, a tájházat ki kell venni a helyi védelem alatt álló épületek alól.
A körjegyző előadja, hogy a rendezési terv módosításához az állami főépítész egyetértése szükséges. Ki kell kérni az OTÉK 4. számú mellékletében felsorolt szervezetek véleményét is. Ezt követően kerülhet sor a rendezési terv módosítására.

- A polgármester tájékoztatja a képviselőket, hogy a Nyugdíjas Találkozóra 2012. december 7-én kerül sor.
Ezt követően a polgármester megköszöni a részvételt, az ülést bezárja.

Kmf.


Mátrai Károly
Dr. Hegyközi Béla


polgármester
körjegyző

